C 101/42
FI
Euroopan unionin virallinen lehti
17.3.2023
(95)
Kokonaistasolla edellisten tilapäisten kriisipuitteiden 2.1–2.3 jakson mukaisesti myönnetty tuki ja tämän tiedonannon vastaavien jaksojen mukaisesti myönnetty tuki eivät saa missään vaiheessa ylittää tämän tiedonannon asianomaisissa jaksoissa vahvistettuja tuen enimmäismääriä.
Edellisten tilapäisten kriisipuitteiden mukaisesti myönnetty tuki ja tämän tiedonannon mukaisesti myönnetty tuki eivät 2.4 jakson osalta saa ylittää tässä tiedonannossa vahvistettuja tuen enimmäismääriä samalla tukikelpoisella ajanjaksolla.
Edellisten tilapäisten kriisipuitteiden 2.5 ja 2.6 jakson mukaisesti myönnetty tuki ei saa kasautua tämän tiedonannon vastaavien jaksojen mukaisesti myönnetyn tuen kanssa, jos se kattaa samat tukikelpoiset kustannukset.
(96)
Valtiontuen sääntöjenvastaisuuden arvioinnissa sovellettavien sääntöjen määräytymisestä annetun komission ilmoituksen (166) mukaisesti komissio soveltaa tätä tiedonantoa ilmoittamattomaan tukeen, jos tuki on myönnetty 9. maaliskuuta 2023 tai sen jälkeen.
(97)
Kaikissa muissa tapauksissa komissio soveltaa tuen myöntämisajankohtana voimassa olleissa puitteissa vahvistettuja sääntöjä.
(98)
Komissio tarkastelee tämän tiedonannon kaikkia jaksoja uudelleen ennen 31. joulukuuta 2023 tärkeiden kilpailupo­ liittisten tai taloudellisten syiden taikka kansainvälisen kehityksen perusteella.
Tarvittaessa komissio voi myös esittää selvennyksiä yksittäisiin kysymyksiin soveltamastaan lähestymistavasta.
(99)
Komissio varmistaa läheisessä yhteistyössä asianomaisten jäsenvaltioiden kanssa, että toimenpiteet arvioidaan nopeasti sen jälkeen, kun selkeä ja täydellinen ilmoitus tässä tiedonannossa tarkoitetuista toimenpiteistä on tehty.
Jäsenvaltioiden olisi ilmoitettava komissiolle mahdollisimman aikaisin ja kattavasti aikeistaan ottaa tällaisia toimenpiteitä käyttöön ja esitettävä niihin liittyvät suunnitelmat.
Komissio antaa jäsenvaltioille ohjausta ja apua tässä prosessissa.
(166) EYVL C 119, 22.5.2002, s.
22.